***ПЛАВИ ЧУПЕРАК***

**Мирослав Антић**

**Мирослав Антић – песник, драмски писац, позоришни редитељ, новинар, сликар.**

**Збирке песама: *Плави чуперак, Шашава књига, Гарави сокак*...**

Тема збирке ***Плави чуперак*** је пут одрастања – од детињства до младости, а на том путу су жеље, тајне, страхови, питања, збуњеност, несигурност, сукоби, стид, радости, патње, симпатије, заљубљеност, љубав.

Песме певају о љубави и неочекиваним осећањима која се буде. Љубав је тајна, али и изазов. Терен првих љубави је несигуран, осећања помешана, понашање необично, расположења променљива, али се у том вртлогу полако откривају неке тајне живота, одгонетају загонетке, стичу искуства, доносе одлуке.

Мирослав Антић каже: *Ове песме сам записивао да лакше дишете. Да знате да имате негде у свету једног истинског пријатеља, који о вама брине другачије него тата и мама, родбина или наставници у школи. Моје песме и нису песме, него писма сваком од вас.*

У вашим читанкама налази се избор песама из збирке *Плави чуперак*, од 168. до 171. стране. Прочитајте све песме из читанке, а затим одаберите једну која вам се највише свиђа и анализирајте је. Покушајте да откријете осећања, расположења, размишљања лирског субјекта у песми коју сте одабрали. Уживајте у стиховима и покушајте да одгонетнете поруке које вам ове песме шаљу.

Песме које ћете читати припадају књижевном роду под називом ЛИРИКА. Овом књижевном роду припадају лирске песме. Оне се у ауторској књижевности разликују према теми или осећању који су најистакнутији. Према томе, **врсте лирских песама ауторске или уметничке књижевности** су:

**љубавне, родољубиве, социјалне, мисаоне, описне, елегије.**

**Особине лирских песама**, тј. лирике као књижевног рода су: **САЖЕТОСТ, СУБЈЕКТИВНОСТ, ОСЕЋАЈНОСТ, РИТМИЧНОСТ, МУЗИКАЛНОСТ, СЛИКОВИТОСТ.**

Радове послати на мејл marijamarkovic1205@gmail.com до 30. 3. 2020.